15.11.2011 Jurnalul Oficial al Uniunii Europene L 296/53 DECIZIA 2011/735/PESC A CONSILIULUI din 14 noiembrie 2011 de modificare a Deciziei 2011/273/PESC privind măsuri restrictive împotriva Siriei CONSILIUL UNIUNII EUROPENE, având în vedere Tratatul privind Uniunea Europeană, în special articolul 29, întrucât: (1) La 9 mai 2011, Consiliul a adoptat Decizia 2011/273/PESC privind măsuri restrictive împotriva Siriei ()). La 23 octombrie 2011, Consiliul European a afirmat că UE va impune măsuri suplimentare împotriva regimului sirian, atât timp cât continuă represiunea populației civile. Având în vedere gravitatea situației din Siria, Consiliul consideră necesară impunerea unor măsuri restrictive suplimentare. Banca Europeană de Investiţii ar trebui să suspende punerea la dispoziție de fonduri sau a altor plăți în conformitate cu sau în legătură cu actualele acorduri de împrumut încheiate cu Siria, precum şi cu contractele de servicii de asistență tehnică pentru proiectele suverane situate în Siria. În plus, informațiile referitoare la o persoană care figurează pe lista din anexa I la Decizia 2011/273/PESC ar trebui actualizate. Decizia 2011/273/PESC ar trebui modificată în consecință, () JO L 121, 10.5.2011, p. 11. ADOPTĂ PREZENTA DECIZIE: Articolul 1 În Decizia 2011/273/PESC se introduce următorul articol: „Articolul 2e Se interzic: (a) orice punere la dispoziție de fonduri sau plată efectuată de Banca Europeană de Investiţii (BEI) în conformitate cu sau în legătură cu orice acorduri de împrumut existente, încheiate între Siria și BEI; (b) continuarea de către BEI a oricăror contracte existente de servicii de asistență tehnică pentru proiectele suverane situate în Siria.”. Articolul 2 În anexa I la Decizia 2011/273/PESC, rubrica referitoare la Nizar AL-ASSAAD se înlocuieşte cu rubrica prevăzută în anexa la prezenta decizie. Articolul 3 Prezenta decizie întră în vigoare la data adoptării. Adoptată la Bruxelles, 14 noiembrie 2011. Pentru Consiliu Președintele C. ASHTON